
Αρ. πρωτ.: Ομ. 8861
Προς

- Ομοσπονδίες – Μέλη ΕΣΕΕ

- Εμπορικούς Συλλόγους

Έδρες τους
Κοιν.: Μέλη Δ.Σ. ΕΣΕΕ

ΕΞΑΙΡΕΤΙΚΑ ΕΠΕΙΓΟΝ

Αγαπητοί συνάδελφοι,


Σας διαβιβάζουμε συνημμένα: 
α)
την Αγορανομική Διάταξη αριθμ. 6/2008 του Υπουργείου Ανάπτυξης, σχετικά με την επιβολή διατίμησης στις τιμές βρωσίμων ελαίων κλπ, και
β)
την ανακοίνωση του ΕΦΕΤ, σχετικά με την απόσυρση ηλιελαίου και προϊόντων που περιέχουν ηλιέλαιο πλέον του 10%.

Σύμφωνα με την ως άνω Αγορανομική Διάταξη κάθε ανατίμηση σε προϊόντα που αναφέρονται σ’ αυτή, θεωρείται παράβαση και θα τιμωρείται αυστηρά. Κατά συνέπεια παρακαλούμε για την άμεση ενημέρωση των συναδέλφων εμπόρων που διακινούν τα ανωτέρω προϊόντα και την εφαρμογή της σχετικής διάταξης, προκειμένου να αποφευχθούν τυχόν κυρώσεις.
Επίσης, παρακαλούνται όλοι οι συνάδελφοι που διακινούν προϊόντα, όπως αυτά αναφέρονται στη συνημμένη ανακοίνωση του ΕΦΕΤ, να ενημερώσουν άμεσα τον ΕΦΕΤ για τις ποσότητες των εμπορευμάτων που έχουν αποσυρθεί από τα ράφια τους.

Τα ανωτέρω έγγραφα μπορείτε επίσης να βρείτε στην ιστοσελίδα της ΕΣΕΕ, στην ηλεκτρονική διεύθυνση: http://www.esee.gr/page.asp?id=2132           

Το ελληνικό εμπόριο επιδεικνύοντας για ακόμη μια φορά την κοινωνική ευαισθησία που το διακρίνει, παρότι δε φέρει καμία ευθύνη για τη δημιουργία του προβλήματος, συμμετέχει στην προσπάθεια εξασφάλισης συνθηκών υγιεινής και ασφάλειας των τροφίμων που προσφέρει στο καταναλωτικό κοινό, με το οποίο καθημερινά συνεργάζεται.

 Ευχαριστούμε εκ των προτέρων για την άμεση ανταπόκρισή σας και ευελπιστούμε στην ταχύτατη δραστηριοποίησή σας, για την καλύτερη δυνατή αντιμετώπιση του  προβλήματος που έχει ανακύψει. 
Με συναδελφικούς χαιρετισμούς,

	Ο Πρόεδρος

Δημήτρης Αρμενάκης
	Ο Γενικός Γραμματέας

Νικόλαος Τζίκας


